Μνημείο του βασιλιά Λουδοβίκου ΙΣΤ΄ και της Μαρίας Αντουανέτας
Η **Βασιλική Σαιν–Ντενί** (Basilique Saint–Denis) βρίσκεται στο βόρειο προάστιο του Παρισιού, Σαιν-Ντενί (Σεν-Σαιν-Ντενί), δίπλα στον τάφο του Αγίου Διονυσίου, πρώτου επισκόπου του Παρισιού, ο οποίος αποκεφαλίστηκε στον λόφο της Μονμάρτρης το 250 μ.Χ. (Μετρό: Σαιν-Ντενί Μπαζιλίκ).

Ιστορία
-------

Η Βασιλική του Σαιν–Ντενί αποτελούσε από τους Μεροβίγγειους ήδη χρόνους τόπο ταφής των ηγεμόνων της Γαλλίας. Τον 7ο αιώνα ιδρύθηκε επάνω στον τάφο του Αγίου Διονυσίου μια μονή Βενεδικτίνων μοναχών από τον βασιλιά των Φράγκων Δαγοβέρτο Α΄. Κατά τον 8ο αιώνα, ο Αβάς Φυλρά (Abbé Fulrad) οικοδόμησε την εκκλησία, που επεξέτεινε ο Αβάς Ιλντυέν (Abbé Hilduin) κατά τον 11ο αιώνα.

Η σημερινή Βασιλική του Σαιν-Ντενί άρχισε να χτίζεται από τον Αββά Συζέ, πρώτο αριστούργημα γοτθικής αρχιτεκτονικής, που επηρέασε σημαντικά την εξέλιξη της γοτθικής τέχνης στην Ευρώπη. Στα μεταγενέστερα χρόνια, κατασκευάστηκε το τεράστιο τριπλό εγκάρσιο κλίτος για να στεγάσει τους βασιλικούς τάφους.

Βασιλικό μαυσωλείο
------------------

Μνημείο του βασιλιά Λουδοβίκου ΙΒ΄ και της Άννας της Βρετάνης
Μνημείο του βασιλιά Ερρίκου Β΄ και της συζύγου του Αικατερίνης των Μεδίκων
Βιτρώ: Η επίσκεψη του βασιλιά Λουδοβίκου-Φιλίππου στη Βασιλική του Σαιν-Ντενί το 1837
Η Βασιλική του Σαιν-Ντενί υπέστη μεγάλες καταστροφές κατά τη διάρκεια της Γαλλικής Επανάστασης. Πολλοί βασιλικοί τάφοι βεβηλώθηκαν και καταστράφηκαν, αλλά τα πιο σημαντικά ταφικά μνημεία, φιλοτεχνημένα από διάσημους γλύπτες, διασώθηκαν. Η εκκλησία αποτελεί το μαυσωλείο των Γάλλων βασιλέων. Εδώ έχουν ενταφιαστεί από τον 6ο και μετά αιώνα όλοι οι ηγεμόνες της Γαλλίας, με εξαίρεση τρεις βασιλείς: τον Φίλιππο Α΄ (απεβ. 1108, Σαιν-Μπενουά-συρ-Λουάρ), τον Λουδοβίκο Ζ΄ (απεβ. 1180, Κιστερκιανό αβαείο του Μπαρμπέ) και τον Λουδοβίκο ΙΑ΄ (απεβ. 1483, Εκκλησία Νοτρ-Νταμ, Κλερύ-Σαιντ-Αντρέ).

Στην κρύπτη της εκκλησίας, που χρονολογείται από τον 12ο αιώνα, βρίσκονται θαμμένοι, μεταξύ άλλων, ο Λουδοβίκος ΙΣΤ΄ (απεβ. 1793) και η Μαρία Αντουανέτα (απεβ. 1793), καθώς και ο Λουδοβίκος ΙΗ' (απεβ. 1824). Σε χρονολογική σειρά θανάτου, μεταξύ των βασιλέων και βασιλισσών της Γαλλίας, που έχουν ενταφιαστεί στη Βασιλική του Σαιν-Ντενί, περιλαμβάνονται:

* Κλοβί Α΄ (511)

* Χιλδεβέρτος (588)

* Δαγοβέρτος (639)

* Κλοβί Β΄ (657)

* Κάρολος Μαρτέλος (741)

* Πεπίνος ο Βραχύς (768)

* Κάρολος Β' ο Φαλακρός (877)

* Λουδοβίκος Γ΄ (882)

* Ούγος Καπέτος (996)

* Ροβέρτος Β΄ ο Ευσεβής (1031)

* Ερρίκος Α΄ (1060)

* Ισαβέλα της Αραγωνίας (1271)

* Φίλιππος Γ΄ ο Τολμηρός (1285)

* Φίλιππος Δ΄ ο Ωραίος (1314)

* Φίλιππος Ε΄ ο Ψηλός (1322)

* Κάρολος Δ΄ ο Ωραίος (1328)

* Φίλιππος ΣΤ΄ των Βαλουά (1330)

* Ιωάννης Β΄ ο Καλός (1364)

* Κάρολος Ε΄ ο Σοφός (1380)

* Ιωάννα των Βουρβόνων (1377, σύζυγος)

* Κάρολος ΣΤ΄ ο Πολυφίλητος (1422)

* Ιζαμπώ της Βαυαρίας (1435, σύζυγος)

* Λουδοβίκος ΙΒ΄ (1515)

* Άννα της Βρετάνης (1514, σύζυγος)

* Φραγκίσκος Α΄ της Αγκουλέμ (1547)

* Κλωντ της Γαλλίας (1530, σύζυγος)

* Ερρίκος Β΄ (1559)

* Αικατερίνη των Μεδίκων (1589, σύζυγος)

* Φραγκίσκος Β΄ (1560)

* Ερρίκος Γ΄ (1589)

* Λουδοβίκος ΙΣΤ΄ (1793).

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βασιλική Σαιν-Ντενί** |

* Alain Erlande – Brandenburg: "La Cathédrale Saint – Denis", Editions OUEST – FRANCE, Rennes, 2007.Συντεταγμένες: 48°56′08″N 2°21′35″E﻿ / ﻿48.93556°N 2.35972°E﻿ / 48.93556; 2.35972

Παραπομπές
----------

1. ↑ . «saint-denis-basilique.fr/en/».
2. ↑ . «unesco.org/en/Cathédrale de Saint-Denis».
3. ↑ . «parispass.com/en-us/paris-attractions/Basilica-Cathedral-of-Saint-Denis».
4. ↑ . «tourisme93.com/Basilique cathédrale Saint-Denis».
5. ↑ . «introducingparis.com/basilica-saint-denis».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 125013999
* GND: 4206278-0
* NKC: ko2003200161

 |

 |